钦定古今图书集成/理学汇编/学行典/第192卷 > 李可发
## 钦定古今图书集成/理学汇编/学行典/第192卷 > 李可发

按《鱼台县志》：“李可发，嗜学，有孝行。至正十四年，河决
金乡，鱼台坟墓多坏。可发母卒，虑有后患，乃为复棺，
刻铭曰：‘鱼台李可发之母柩，然后葬。元季墓为水所
漂没，棺多莫辨，可发独预为之地，哀号数昼夜，忽于
众棺中得之，遂择高阜葬其亲。复庐墓三年，缞绖不
释。人或劝之归，泣曰：‘母柩为水所溺，皆不孝罪，忍离’’”
其亲以自便乎？可发终身素服，常有戚容，人皆称为
“李孝子。”